कुछ समय पहले आई फिल्म ‘रावण’ में अभिनेत्री का रोल कर रही ऐश्वर्या राय, फिल्म के विलेन यानी अभिषेक बच्चन से उम्र में तीन साल बड़ी थीं, लेकिन इस अंतर ने न तो उनकी स्क्रीन प्रेजेंस पर असर डाला और न ही निजी जिंदगी पर। अभि-ऐश की इस जोड़ी ने ‘गुरु’, ‘कुछ न कहो’, ‘उमराव जान’ आदि फिल्मों में काम किया। ऐश्वर्या ने तो रितिक रोशन के साथ भी ‘धूम-2’ तथा ‘जोधा-अकबर’ फिल्में कीं। इस जोड़ी ने न केवल हिट फिल्में दीं, बल्कि पर्दे पर अपनी उपस्थिति से सबको चौंकाया भी। रितिक भी असल जिंदगी में ऐश्वर्या से कम उम्र के हैं। इस लिस्ट में अभिषेक के हम उम्र विवेक ओबेराय तथा ऐश से दो साल छोटे अक्षय खन्ना भी शामिल हैं। इसी तरह सुष्मिता सेन ने भी अभिषेक के साथ ‘बस इतना सा ख्वाब है’ में काम किया था और वे भी अभिषेक से उम्र में बड़ी हैं। इसलिए मजाक में फिल्म के सेट पर अभिषेक उन्हें दीदी बुलाया करते थे।